Къэралым и махуэлъапIэ
ЦIыху мини 5-м щIигъу хэту Налшык къалэ щагъэлъэпIащ ЦIыхубэ зэкъуэтыныгъэм и махуэр. Къэрал киноконцерт гъэлъэгъуапIэм деж щекIуэкIа пэкIум иужькIэ концерт дахэ къызэрагъэпэщат республикэм и уэрэджыIакIуэхэмрэ къэфакIуэхэмрэ.
ПэкIум хэтащ «Урысей зэкъуэт» партым и Къэбэрдей-Балъкъэр щIыналъэ къудамэм, Парламентым, Правительствэм, жылагъуэ зэ-
гухьэныгъэхэм я лIыкIуэхэр, студентхэр, еджакIуэхэр.
Урысей Федерацэм и Гимныр къыщеуэм ди къэралым и нып иныр утыку кърахьащ волонтёрхэм, Урысейм ис лъэпкъхэм я зэкъуэтыныгъэм и нэщэнэу.
ГуфIэгъуэ зэIущIэм къыщыпсэлъащ политикэ, жылагъуэ лэжьакIуэ цIэрыIуэхэр, профсоюз, дин зэгухьэныгъэхэм я пашэхэр.
НЭЩIЭПЫДЖЭ Замирэ.
